Quincy Jones

Quincy Delight Jones Jr. (14 Maart 1933 – 3 November 2024) was 'n Amerikaanse platevervaardiger, dirigent, liedjieskrywer en TV-vervaardiger. Sy loopbaan strek oor 72 jaar, en hy het 28 Grammys uit 80 benoemings gewen. In 1992 het hy 'n Grammy-legendeprys gewen.

Jones het in die 1951's bekend geraak as a jazzverwerker en -dirigent voordat hy aan pop- en rolprentmusiek begin werk het. Hy het maklik tussen genres beweeg: Hy het in die vroeë 1960's popalbums vervaardig terwyl hy ook as verwerker en dirigent gewerk het aan verskeie samewerkings tussen die jazzkunstenaars Frank Sinatra en Count Basie. 

In 1968 het Jones die eerste swart Amerikaner geword wat vir 'n Oscar benoem is vir beste oorspronklike liedjie vir "The Eyes of Love" uit die rolprent Banning. Hy is ook vir 'n Oscar vir beste oorspronklike musiek benoem vir die fliek In Cold Blood van 1967; hy was die eerste swart Amerikaner wat twee keer in dieselfde jaar benoem is. 

Jones het drie van die suksesvolste albums van die popster Michael Jackson vervaardig: Off the Wall (1979), Thriller (1982) en Bad (1987). In 1985 was hy die vervaardiger en dirigent van die welsynliedjie "We Are the World", wat geld ingesamel het vir slagoffers van die hongersnood van 1983-1985 in Ethiopië.

In 1971 het Jones die eerste swart Amerikaner geword wat die aanbieder van 'n Oscartoekenningsaand was. In 1995 was hy die eerste swart Amerikaner wat die Jean Hersholt- humanitêre prys by die Oscars gewen het. Hy en Willie D. Burton hou saam die rekord vir die swart Amerikaner wat die meeste vir Oscars benoem is, met sewe elk. 

In 2013 is Jones in die Rock & Roll Hall of Fame opgeneem as die wenner, saam met Lou Adler, van die Ahmet Ertegun-prys. Die tydskrif Time het hom aangewys as een van die invloedrykste jazzmusikante van die 20ste eeu.

Verwysings

Skakels

Kategorie:Amerikaanse musici
Kategorie:Geboortes in 1933
Kategorie:Sterftes in 2024